**Lihula** je grad (*lin*) od 2,066 stanovnika na jugozapadu Estonije u Okrugu Pärnu.

Geografske karakteristike
-------------------------

Lihula leži u nizini, pored vapnenačke visoravni *Lossimägi*.

Ruine stare utvrde

Historija
---------

Historija Lihule počela je sredinom 1. milenija pne. kad je niklo prvo stalno naselje.

Za srednjeg vijeka negdje početkom 13. vijeka nikla je utvrda Lihula.
Ta utvrda je od 1211. postala rezidencija estonskog biskupa. Livonsko bratstvo mača je zauzelo Utvrdu Lihulu vjerojatno tek 1218. U ljeto 1220. 
utvrdu su nakratko zauzeli Šveđani, ali su je lokalni stanovnici razorili. 
Nakon osnivanja Biskupije Saare-Lääne 1228. biskup je između 1238.-42. zajedno sa Livonskim redom sagradio novu zajedničku utvrdu uz koju se počeo formirati gradić. 
Kad je 1251. biskup je preselio svoju rezidenciju u Pärnu, Livonski red je za građanskog rata - 1298. razorio gradić Lihulu, koji je kasnije obnovljen. 
U periodu između 1262. - 1985. u Lihuli je postojao cistercitski samostan.

Za vrijeme Livonskog rata Lihula je padala iz ruke u ruku, u dva navrata; 1563.-70. i 1573.- 75. njome su zavladali Šveđani, a u periodu 1575.- 76. Danci a nakon njih i Rusi od 1576.- 81. 
Nakon rata Lihula je od 1581. do 1631. egzistirala je kao švedska domena, sjedište utvrđene parohije, a 1631.do 91. kao feud familije Tott.

Građanima Lihule je teško pao novi status, jer su prije tog imali pravo na gradonačelnika, pa su stalno tužili i tražili da im se ne oduzmu gradska prava. 
Zbog tog se Lihula (odnosno njeni građani) koja je tokom 18. vijeka spala na selo od 40 kuća, uspjela osloboditi feudalnih obaveza.

Lihula se ponovno počela razvijati za vladavine Ruskog Carstva u drugoj polovici 19. vijeka, kad je postala administrativni centar *Okruga Južni Lääne*.
Snažan doprinos razvoju mjesta dala je Mljekarska zadruga osnovana 1923.

U vrijeme dok je prometovala uskotračna željeznica Rapla – Virtsu (1931.-68) u Lihuli je postojala željeznička stanica, čiji je vodotoranj (sagrađen 1930.-31) danas spomenik industrijske baštine.

Lihula je dobila status trgovišta (*alevik*) 1945. za Estonske Sovjetske Socijalističke Republike.
U tom periodu je između 1950.-1961. bila je i administrativni centar vlastitog rajona.

Status grada (*linn*) dobila je 1999. nakon stjecanja nezavisnosti.

Privreda
--------

Lihula je prije svega regionalni trgovačko-uslužni centar, od industrije ima prehrambena, građevinska i tekstilna poduzeća kao što su; *OÜ Lihula Leib*, *OÜ Olev-Ex* , *AS Narma LV* i *AS Unina*.

Izvori
------

1. 1 2 3 4 5 6 7 8 9 10 11 12 13 14  „Lihula" (estonski). Eesti Entsüklopeedia. Pristupljeno 6.12. 2021.
2. 1 2 3 4 5  „*Estonia: Counties, Cities and Towns*" (engleski). City population. Pristupljeno 6.12. 2021.

Vanjske veze
------------

***Lihula*** na Wikimedijinoj ostavi

* *Lihula Vald* (službene stranice općine) ()

| * p
* r
* u
Gradovi u Estoniji |
| --- |
| 
* Abja-Paluoja
* Antsla
* Elva
* Haapsalu
* Jõgeva
* Jõhvi
* Kallaste
* Kärdla
* Karksi-Nuia
* Kehra
* Keila
* Kilingi-Nõmme
* Kiviõli
* Kohtla-Järve
* Kunda
* Kuressaare
* Lihula
* Loksa
* Maardu
* Mõisaküla
* Mustvee
* Narva
* Narva-Jõesuu
* Otepää
* Paide
* Paldiski
* Pärnu
* Põltsamaa
* Põlva
* Püssi
* Rakvere
* Räpina
* Rapla
* Saue
* Sillamäe
* Sindi
* Suure-Jaani
* Tallinn
* Tamsalu
* Tapa
* Tartu
* Tõrva
* Türi
* Valga
* Viljandi
* Võhma
* Võru

 | Coat of arms of Estonia |
| Jaanilinn (Ivangorod) i Petseri (Pečori) anektirani su od strane Sovjetskog Saveza 1945. godine te su danas dio Rusije. |